CELEX: 62014TN0126
Language: et
Date: 2014-02-21 00:00:00
Title: Kohtuasi T-126/14: 21. veebruaril 2014 esitatud hagi – Madalmaad versus komisjon

14.4.2014   
            
            
               ET
            
            
               Euroopa Liidu Teataja
            
            
               C 112/61
            
         21. veebruaril 2014 esitatud hagi – Madalmaad versus komisjon
   (Kohtuasi T-126/14)
   2014/C 112/78
   Kohtumenetluse keel: hollandi
   
      Pooled
   
   
      Hageja: Madalmaade Kuningriik (esindajad: M. Bulterman ja J. Langer)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada vaidlustatud otsuse artikkel 1 ja otsuse lisa, kuivõrd see otsus ja selle lisa puudutavad intresse 4 703 231,78 euro ulatuses, mida Madalmaad on väidetavalt alusetult jätnud arvestamata terve rea nõuete osas, mis puudutavad liiga hilja tasutud lisamakseid ja õigusvastaselt makstud eksporditoetusi;
            
         
               —
            
            
               teise võimalusena tühistada vaidlustatud otsuse artikkel 1 ja otsuse lisa, kuivõrd see otsus ja selle lisa puudutavad intresse 3 208 935,04 euro ulatuses, mida Madalmaad on väidetavalt alusetult jätnud arvestamata terve rea nõuete osas, mis puudutavad liiga hilja tasutud lisamakseid;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagiga soovitakse osaliselt tühistada komisjoni 12. detsembri 2013. aasta rakendusotsus 2013/763/EL, mille kohaselt Euroopa Liidu rahastamine ei kata teatavaid kulutusi, mida liikmesriigid on teinud Euroopa Põllumajanduse Arendus- ja Tagatisfondi (EAGGF) tagatisrahastu, Euroopa Põllumajanduse Tagatisfondi (EAGF) ja Euroopa Maaelu Arengu Põllumajandusfondi (EAFRD) raames (ELT L 338, lk 81).
   Hagi põhjenduseks esitab hageja kolm väidet.
   
               1.
            
            
               Esiteks väidab hageja, et rikutud on põhjendamiskohustust, kuna vaidlustatud otsus on arusaamatu ega ole ka arusaadavalt põhjendatud.
            
         
               2.
            
            
               Teiseks väidab hageja, et ilma liidu õiguses eksisteeriva õigusliku aluseta intresse korrigeerides on rikutud EL lepingu artikli 13 lõiget 2 ja/või et võrdväärsuse põhimõtet on vääralt kohaldatud, kuna eeldati, et Madalmaad oleks asjassepuutuval ajahetkel arvutanud samaväärsete siseriiklike nõuete eest intressi.
            
         
               3.
            
            
               Kolmandaks väidab hageja, et rikutud on hoolsuspõhimõtet koosmõjus määruse (EMÜ) nr 729/70 (1) artikli 8 lõikega 2 ja määruse (EMÜ) nr 595/91 (2) artikli 5 lõikega 2, kuna enne 16. oktoobrit 2006 ei tehtud otsust rahuldamata nõuete osas.
            
         
      (1)  Nõukogu 21. aprilli 1970. aasta määrus (EMÜ) nr 729/70 ühise põllumajanduspoliitika rahastamise kohta (EÜT L 94, lk 13).
   
      (2)  Nõukogu 4. märtsi 1991. aasta määrus (EMÜ) nr 595/91 eeskirjade eiramise ja valesti makstud summade tagasinõudmise kohta ühise põllumajanduspoliitika rahastamisel, infosüsteemi loomise kohta selles valdkonnas ning määruse (EMÜ) nr 283/72 kehtetuks tunnistamise kohta (EÜT L 67, lk 11; ELT eriväljaanne 03/11, lk 171).